Napirend előtt: **2.** szám

**E L Ő T E R J E S Z T É S**

***a Képviselő-testület 2014. március 13-i rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

 dr. Murai Renáta

 Jegyzői Titkárság vezetője

Egyeztetve: …………………………….

 Dankó Virág

 Alpolgármester

Látta: …………………………………

 dr. Szalai Tibor

 Jegyző

A napirend zárt ülésen történő

 tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
94/2013. (IV. 30.) képviselő-testületi határozata**

A Képviselő-testület

egyetért a határozat melléklete szerinti 2014. évi költségvetési koncepcióban megfogalmazott célokkal és rendező elvekkel.

A 2014. évi végleges költségvetés összeállításánál az alábbi alapelvek érvényesülését kell biztosítani:

- a költségvetési egyensúly, pénzügyi stabilitás megőrzése külső forrás bevonása nélkül,

- az elmúlt évek fejlesztési eredményeinek megőrzése, fenntartása

- szolgáltatások változatlan színvonalon való megtartása, szükség szerint tovább bővítése,

- pályázati lehetőségekkel az önkormányzati beruházások folytatása,

- a kiadási főösszeghez viszonyítva a tartalékok összege nem lehet kevesebb, mint 5 %.

Felkéri a polgármestert, hogy a megfogalmazott fő célkitűzéseket, az általános és kötelező tervezési követelményeket a 2014. évi költségvetési rendelettervezet elkészítésénél érvényesítse.

**Felelős:** polgármester

**Határidő:** a 2014. évi központi költségvetésről szóló törvény hatálybalépését követő 45 nap.

(20 képviselő van jelen, 20 igen, egyhangú)

**Végrehajtás:** A 2014. évi költségvetési rendelet előkészítésénél és összeállításánál a 2014. évi költségvetési koncepcióban megfogalmazott célokat és rendező elveket figyelembe vettük. A 2014. évi költségvetés egyensúlya külső forrás bevonása nélkül biztosított, a kiadási főösszeghez viszonyítva a tartalék összege 10,6 %.

A Képviselő-testület a 3/2014. (II. 21.) rendelet megalkotásával fogadta el az önkormányzat 2014. évi költségvetését.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
193/2013. (VI. 25.) képviselő-testületi határozata**

A Képviselő-testület

kötelezettséget vállal arra, hogy az önkormányzat fenntartásában működő intézményekben (óvodák,általános és középiskolák, felnőtt szociális ellátás) a közétkeztetés biztosítására - négy év időtartamára - a mindenkori költségvetésében, éves szinten az inflációval korrigált 633 000 eFt+ ÁFA összeget biztosít.

**Felelős:** polgármester

**Határidő :** előirányzat biztosítása: tárgyévi költségvetések elfogadása.

(19 képviselő van jelen, 19 igen, egyhangú)

**Végrehajtás:** Az Önkormányzat 2014. évi költségvetése tartalmazza a közétkeztetés biztosítására a forrást: az óvodák iskolák esetében a 4.sz., a bölcsődék és a szociális intézmények esetében pedig a 7. sz. költségvetési tábla.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
326/2013.(X.29.) képviselő-testületi határozata

A Képviselő-testület

úgy dönt, hogy 204/2013.(VI.25.) határozatát az alábbi két pontban módosítja:

- A Belügyminisztérium Országos Katasztrófavédelmi Főigazgatósága kötelezettséget vállal arra, hogy a lakás bérlőjéül csak a BM Országos Katasztrófavédelmi Főigazgatósággal, és az ellátási körébe tartozó szervekkel munkaviszonyban álló személyt jelölhet ki.

- A bérlő a BM Országos Katasztrófavédelmi Főigazgatósággal, vagy az ellátási körébe tartozó szervekkel fennálló munkaviszonya megszűnése esetében köteles a bérleményt 15 napon belül elhagyni, a Belügyminisztérium Országos Katasztrófavédelmi Főigazgatósága a jogcím nélküli lakáshasználót a bérleti szerződés megszűnését követően felszólítja a lakás kiürítésére, valamint a rendeltetésszerű használatra alkalmas állapotban történő átadásra a Bérbeadó felé, elhelyezéséről sem a Belügyminisztérium Országos Katasztrófavédelmi Főigazgatósága, sem az Önkormányzat nem köteles gondoskodni.

A Képviselő-testület továbbá úgy dönt, hogy a 204/2013.(VI.25.) határozatának egyéb rendelkezéseit hatályban tartja.

**Felelős:** polgármester

**Határidő**: 2014. február 28.

(17 képviselő van jelen, 17 igen, egyhangú)

**Végrehajtás:**A 2013. november 7-én kelt levelében tájékoztattuk a BM Országos Katasztrófavédelmi Főigazgatóságát a képviselő-testületi határozatban foglaltakról. A BM 2013. november 28-án kelt válaszlevelében azt a tájékoztatást adta, hogy a módosított határozat feltételei továbbra sem elfogadhatóak számukra, mivel igényt tartanak a határozatlan idejű bérlőkijelölési jogra, ezért ennek érvényesítése érdekében jogi lépéseket fognak tenni. Azóta a BM részéről újabb megkeresés nem érkezett, peres eljárást sem indítottak az Önkormányzat ellen Az ügyben további egyeztetés és annak függvényében újabb képviselő-testületi előterjesztés szükséges.

Kérem a végrehajtási határidőt 2015. március 31-ig meghosszabbítani.

Budapest Főváros II. ker. Önkormányzat
364/2013.(XII.17.) képviselő-testületi határozata

Budapest Főváros II. Kerületi Önkormányzat Képviselő-testülete alpolgármesteri döntés nyomán a Szellemi Honvédelem Alapítvány (székhelye: 2013 Pomáz, Dobó I. u. 71/B/4) részére 250.000,- Ft összegű támogatás átadását jóváhagyja.

**Felelős:** alpolgármester

**Határidő**: 2014. február 28.

(16 képviselő van jelen, 15 igen, 1 tartózkodás)

**Végrehajtás:** A támogatási szerződés 2013. december 19-én aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
365/2013.(XII.17.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat és a Budapesti Rendőr-főkapitányság között a közterületi térfigyelő rendszer rendőrségi működtetésére kötött megállapodásnak változatlan tartalommal történő, 2014. január 1. napjától 2014. december 31. napjáig történő meghosszabbítása okán kötelezettséget vállal arra, hogy a 2014. évi költségvetésében biztosít 13 000 000 Ft-ot a megállapodás teljesítéséhez.

**Felelős:** Polgármester

**Határidő:** a 2014. évi költségvetés elfogadása

(21 képviselő van jelen, 21 igen, egyhangú)

**Végrehajtás:** A szerződés 2013. december 19. napján aláírásra került részünkről, amely – a későbbi aláírás napján – 2013. december 21. napján lépett hatályba.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
10/2014.(I. 30.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat térítésmentesen átadja a jelen határozat mellékletében foglaltak szerint az abban szereplő technikai eszközöket, irodaszert, irodabútort a Budapesti Rendőr-főkapitányság tulajdonába, a Budapest II. kerületi Rendőrkapitányság kizárólagos használatára és egyben felhatalmazza a polgármestert a szerződés aláírására.

**Felelős**: Polgármester

**Határidő**: 2014. február 28.

(20 képviselő van jelen, 20 igen, egyhangú)

**Végrehajtás:** A szerződést aláírva megküldtük, amelyet a II. kerületi Rendőrkapitányságon 2014. január 6. napján átvettek.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
11/2014.(I. 30.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat az MGB-693 forgalmi rendszámú, Skoda Fabia 1.2 típusú gépjárművet adományozás révén a Budapesti Rendőr-főkapitányság, mint Kedvezményezett térítésmentes használatába adja, azzal a feltétellel, hogy a Kedvezményezett a gépjárművet a BRFK II. kerületi Rendőrkapitányság kizárólagos használatába adja. Ezzel egyidejűleg felhatalmazza a Polgármestert jelen határozat mellékletét képező Adományozási szerződés megkötésére, illetve az adományozás tárgyát képező ingó vagyontárgy átadás-átvételi időpontjának kijelölésére.

**Felelős**: Polgármester

**Határidő**: 2014. február 28

(20 képviselő van jelen, 20 igen, egyhangú)

**Végrehajtás:** Megküldtük a BRFK illetékesei részére az adományozási szerződés tervezetét, a gépjármű átírásához szükséges dokumentumokat és egy üzembentartói szerződés tervezet, amely az átadás-átvételi jkv. mellékletét képezi majd. Többszöri egyeztetés követően azt az információt kaptuk, hogy az átadás-átvételi eljáráshoz kapcsolódó dokumentumokat a BRFK Jogi Osztálya átadta a Műszaki Osztálynak. Az ügyintézés még folyamatban van.

Kérem a végrehajtási határidőt 2014. április 30-ig meghosszabbítani.

Budapest Főváros II. ker. Önkormányzat
12/2014.(I. 30.) képviselő-testületi határozata

A Képviselő-testület

úgy dönt, hogy a II. Kerületi Kulturális Közhasznú Nonprofit Kft-vel 2012. szeptember 21-én megkötött vagyonkezelési szerződést módosítja és a - határozat melléklete szerinti tartalommal - egységes szerkezetben elfogadja.

Felhatalmazza a Polgármestert a szerződés aláírására.

**Felelős:** polgármester

**Határidő:** azonnal

(20 képviselő van jelen, 20 igen, egyhangú)

Budapest Főváros II. ker. Önkormányzat
13/2014.(I. 30.) képviselő-testületi határozata

A Képviselő-testület

úgy dönt, hogy a II. Kerületi Kulturális Közhasznú Nonprofit Kft. kezelésébe visszaadja a 2013. évben a visszapótlási kötelezettség terhére végrehajtott – az alábbiakban felsorolt beruházásokat, felújításokat, eszközöket:

 Bruttó Ft

Klímaszerelés Marczibányi Téri Művelődési Központ 917 131

Játszótér felújítás Marczibányi Téri Művelődési Központ 5 932 170

Marczibányi Téri Művelődési Központ belső udvarának helyreállítása 1 509 725

Iroda átalakítási munkák Marczibányi Téri Művelődési Központ 1 333 043

Térburkolat helyreállítás Klebelsberg Kultúrkúria 811 530

Tároló szekrények gyártása, szerelése Klebelsberg Kultúrkúria 740 410

7 db faház Klebelsberg Kultúrkúria 977 900

A Hidegkúti Horgásztó régi stégjeinek elbontása, új építése 1 902 650

**Felelős:** polgármester

**Határidő:** azonnal

(20 képviselő van jelen, 20 igen, egyhangú)

Budapest Főváros II. ker. Önkormányzat
14/2014.(I. 30.) képviselő-testületi határozata

A Képviselő-testület

úgy dönt, hogy a II. kerületi Kulturális Közhasznú Nonprofit Kft-vel megkötött vagyonkezelési szerződés 1. sz. mellékletét – a határozat melléklete szerinti tartalommal - módosítja.

**Felelős:** polgármester

**Határidő:** azonnal

(20 képviselő van jelen, 20 igen, egyhangú)

**A 12-14/2014.(I.30.) határozatok végrehajtása:** A II. kerületi Közhasznú Nonprofit Kft-vel kötött Vagyonkezelési szerződés - egységes szerkezetben – 2014. február 13-án aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
15/2014.(I. 30.) képviselő-testületi határozata

Budapest Főváros II. Kerületi Önkormányzat Képviselő-testülete

úgy dönt, hogy a Szociális és Gyermekvédelmi Főigazgatósággal (1132 Budapest, Visegrádi utca 49.) a jelzőrendszeres házi segítségnyújtás biztosítására a feladat-ellátási szerződést egyező akaratnyilvánítással 2014. január 1. napjától a határozat melléklete szerinti tartalommal megköti.

A Képviselő-testület felhatalmazza a polgármestert a szerződés végrehajtásával kapcsolatos intézkedések megtételére.

**Felelős:** Polgármester

**Határidő**: 2014. február 15.

(20 képviselő van jelen, 20 igen, egyhangú)

**Végrehajtás:** A szerződés aláírásra került és 2014. február 10. napján megküldtük a Szociális és Gyermekvédelmi Főigazgatóság részére.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
18/2014.(I. 30.) képviselő-testületi határozata

A Képviselő-testület

úgy dönt, hogy a Budapest II. ker. Hűvösvölgyi központ: Hűvösvölgyi út - Hidegkúti út - Máriaremetei út – Ördögárok u. – Bátori L. u. – Rezeda u. csomópont építése során kiváltásra kerülő 1 kV-os és 20 kV-os elektromos kábeleket és szerelvényeiket vagyonjogilag térítésmentesen átadja az ELMŰ Hálózati Kft. részére, és felhatalmazza a polgármestert a jelen határozat mellékletét képező megállapodás aláírására.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő:** 2014. február 28.

(20 képviselő van jelen, 20 igen, egyhangú)

**Végrehajtás:** A megállapodás 2014. február 14. napján aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
19/2014.(I. 30.) képviselő-testületi határozata

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 1. mellékletében meghatározott 41-es számú felnőtt háziorvosi körzet ellátására a INTMED Egészségügyi Szolgáltató Betéti Társaság (székhelye: 1125 Budapest, Kikelet utca 16., telephelye: 1028 Budapest, Hunyadi János utca 81-85., adószám: 28696706-1-43, Cg. sz.: 01-06-617495, képviseletében eljár: Dr. Jakatics Andrea üzletvezetésre jogosult tag) a 2014. április 24. napjától 2019. április 23. napjáig tartó határozott időtartamra a határozat mellékletében szereplő egészségügyi feladat-ellátási szerződést megköti.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2014. február 28.

(20 képviselő van jelen, 20 igen, egyhangú)

**Végrehajtás:** 2014. február 13-án az egészségügyi feladat-ellátási szerződés aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
20/2014.(I. 30.) képviselő-testületi határozata

A Képviselő-testület

úgy dönt, hogy Dr. Csáky Éva Lilla (sz.: Budapest, 1947. július 14., an.: Bugarin Horváth Ida) területi ellátási kötelezettséggel bíró gyermek háziorvos praxisjogának megszerzőjeként Dr. Szathmáry Katalin Mária (sz.: Mosonmagyaróvár, 1966. augusztus 13., an.: Gősi Rozália) elfogadja.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő**: 2014. február 28.

(20 képviselő van jelen, 20 igen, egyhangú)

**Végrehajtás:** A Képviselő-testület döntéséről Dr. Csáky Éva Lilla gyermek háziorvost 2014. február 20. napján küldött levélben értesítettük.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
21/2014.(I. 30.) képviselő-testületi határozata

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 2. mellékletében meghatározott 12-es számú gyermek háziorvosi körzet ellátására az EXICO Egészségügyi, Szolgáltató és Tanácsadó Korlátolt Felelősségű Társaság (Cg. 01-09-161630, székhelye: 1112 Budapest, Kismákfa u. 10., adószáma: 10672716-2-43, képviseletében eljár: Dr. Szathmáry Katalin Mária ügyvezető), a 2014. május 1. napjától 2019. április 30. napjáig tartó határozott időtartamra a jelen határozat mellékletében szereplő egészségügyi feladat-ellátási szerződést megköti. A szerződés aláírásának feltétele, hogy a szerződésben meghatározott kötelezettségek Dr. Szathmáry Katalin Mária (sz.: Mosonmagyaróvár, 1966. augusztus 13., an.: Gősi Rozália) gyermek háziorvos személyes tevékenysége útján kerülnek ellátásra.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2014. február 28.

(20 képviselő van jelen, 20 igen, egyhangú)

**Végrehajtás:** 2014. február 12-én az egészségügyi feladat-ellátási szerződés aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
22/2014.(I. 30.) képviselő-testületi határozata

Budapest Főváros II. Kerületi Önkormányzat Képviselő-testülete a készülő fővárosi településrendezési eszközök - Budapest Főváros Településszerkezeti Terve és Budapest Főváros Rendezési Szabályzata - véleményezésre megküldött tervezeteit nem fogadja el, egyidejűleg felkéri a Polgármestert, hogy az önkormányzat részletes szakmai indoklással ellátott véleményét a kormányrendeletben biztosított határidőn belül küldje meg a Főpolgármesternek.

**Felelős:** Dr. Láng Zsolt polgármester

**Határidő**: 2014. 02. 12.

(20 képviselő van jelen, 19 igen, 1 tartózkodás)

**Végrehajtás:** A készülő  fővárosi településrendezési eszközökről – Budapest Főváros Településszerkezeti Tervéről és Budapest Főváros Rendezési Szabályzatáról – az önkormányzat részletes, szakmai indoklással alátámasztott és mellékletekkel kiegészített véleményét 2014. február 12.-én megküldtük dr. Szeneczey Balázs főpolgármester helyettes úrnak címezve, akitől a véleményezésre való felkérés érkezett.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
23/2014.(I. 30.) képviselő-testületi határozata

A Képviselő-testület

úgy dönt, hogy Dr. Fürediné Dr. Jósfay Mária (sz.: Budapest, 1943. október 16., an.: Bessenyei Erzsébet) területi ellátási kötelezettséggel bíró felnőtt fogorvos praxisjogának megszerzőjeként Wallnerné Dr. Szabó Ágnes (sz.: Budapest, 1956. június 22., an.: Fazekas Rozália) elfogadja.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő**: 2014. február 28.

(19 képviselő van jelen, 19 igen, egyhangú)

**Végrehajtás:** A Képviselő-testület döntéséről Dr. Fürediné Dr. Jósfay Mária felnőtt fogorvost 2014. február 24. napján küldött levélben értesítettük.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
24/2014.(I. 30.) képviselő-testületi határozata

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 3. mellékletében meghatározott 15-ös számú felnőtt fogorvosi körzet ellátására a LINDENT FOGÁSZATI Szolgáltató Betéti Társaság – jelenleg bejegyzés alatt – (székhelye: 1082 Budapest, Kisfaludy utca 40. fszt.4., Telephelye: 1027 Budapest, Tölgyfa u. 10., Cg.:01—06-758305, adószám: 21780721-1-42, képviseletében eljár: Wallnerné Dr. Szabó Ágnes üzletvezetésre jogosult tag, -szül: Budapest 1956. június 22., anyja neve: Fazekas Rozália), 2014. április 1. napjától 2019. március 31. napjáig tartó határozott időtartamra a jelen határozat mellékletében szereplő egészségügyi feladat-ellátási szerződést megköti. A szerződés aláírásának feltétele, hogy a szerződésben meghatározott kötelezettségek Wallnerné Dr. Szabó Ágnes (sz.: Budapest, 1956. június 22., an.: Fazekas Rozália) felnőtt fogorvos személyes tevékenysége útján kerülnek ellátásra, továbbá a szerződés aláírása nem előzheti meg a cég végleges bejegyzését.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő**: 2014. február 28.

(18 képviselő van jelen, 18 igen, egyhangú)

**Végrehajtás:** 2014. február 11-én az egészségügyi feladat-ellátási szerződés aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
27/2014.(I. 30.) képviselő-testületi határozata

A Budapest Főváros II. Kerületi Önkormányzat Képviselő-testülete

úgy dönt, hogy a Budapest Főváros VIII. Kerület Józsefvárosi Önkormányzattal (1082 Budapest, Baross u. 63-67.) Hermann Judit 1025 Budapest, Boróka u. 12. II/4. sz. alatti lakos ellátására a - 112/2010.(III.25.) számú határozattal módosított - 131/2006.(V.4.) számú határozat alapján megkötött megállapodást egyező akaratnyilvánítással 2014. február 1. napjától a határozat melléklete szerint módosítja.

Felkéri a Polgármestert a megállapodás módosításának aláírására.

**Felelős:** Polgármester

**Határidő**: 2014. március 1.

(20 képviselő van jelen, 20 igen, egyhangú)

**Végrehajtás:** A szerződés aláírásra került és 2014.február 10. napján megküldtük a másik szerződő félnek.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
28/2014.(I. 30.) képviselő-testületi határozata

A Képviselő-testület

**Kovalszky Pál Jenőné** (született: Solnai Ágnes Edit, Győr, 1924. június 18., anyja neve: Gárdos Elza), **1024 Budapest II.ker., Margit körút 61-63.VI.1.** szám alatti lakosnak az átmeneti segély iránti kérelmét elutasító - 2013. december 20-án kelt, IX-7022-1-2/2013. számú - határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő**: 2014. február 15.

(20 képviselő van jelen, 20 igen, egyhangú)

**Végrehajtás:** A Képviselő-testület döntéséről Kovalszki Pál Jenőnét határidőben, 2014. február 6. napján értesítettük.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
31/2014.(II.12.) képviselő-testületi határozata

A Képviselő-testület

úgy dönt, hogy a 2013. XXXVI. törvény 22.§-ában foglaltak alapján a 2014. évi országgyűlési képviselő választáson a Budapest 04. számú országgyűlési egyéni választókerületben (Budapest. 04. OEVK) közreműködő Budapest 04. számú Országgyűlési Egyéni Választókerületi Választási Bizottság tagjainak:

* Földváryné dr. Orosz Juliannát,
* Raduj Klárát,
* Dr. Zegnál Mártát,

póttagjainak:

Kizmann Istvánt,

Lehoczki Jánosnét megválasztja.

Felkéri a Polgármestert, hogy részükre a megbízólevelet adja ki.

**Felelős**: Polgármester

**Határidő**: azonnal

(19 képviselő van jelen, 19 igen, egyhangú)

**Végrehajtás:** a Budapest 04. számú Országgyűlési Egyéni Választókerületi Választási bizottság tagjai és póttagjai megválasztásukat követő 5 napon belül az esküt letették.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
38/2014.(II.20.) képviselő-testületi határozata

A Képviselő-testület

úgy dönt, hogy a II. kerületi Egyesített Bölcsődék alapító okiratát – a határozat melléklete szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** Polgármester

**Határidő**: 2014. március 1.

(19 képviselő van jelen, 19 igen, egyhangú)

**Végrehajtás:** Az alapító okiratot a Magyar Államkincstárnak és az intézménynek megküldtük.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat
39/2014.(II. 20.) képviselő-testületi határozata

A Képviselő-testület

úgy dönt, hogy a II. Kerületi Egyesített Bölcsődék Törökvész Úti tagintézményének (1022 Budapest, Törökvész út 22-24.) szakmai programját - a határozat melléklete szerinti tartalommal - jóváhagyja.

**Felelős**: polgármester

**Határidő:** azonnal

(19 képviselő van jelen, 19 igen, egyhangú)

**Végrehajtás:** A szakmai program elfogadásáról értesítettük az intézményt.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

94, 193, 364, 365/**2013.;** 10, 12, 13, 14, 15, 18, 19, 20, 21, 22, 23, 24, 27, 28, 31, 38, 39/**2014.** határozatok végrehajtásáról szóló beszámolót elfogadja,

* a 326/2013. (X.29.) határozat végrehajtási határidejét 2015. március 31-ig meghosszabbítja,
* a 11/2014. (I.30.) határozat végrehajtási határidejét 2014. április 30-ig meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2014. március 5.

**Dr. Láng Zsolt**

 **Polgármester**